इलेक्ट्रानिक्स में शुचि की एक सीनियर भी है, जो प्रो. रैणा के साथ ही काम कर रही है- पिछले पाँच सालों से। यह जानने में शुचि को बहुत समय लगा। कुछ महीने-डेढ़ महीने बाद, जब वह प्रो. रैणा से तीन चार बार मिल चुकी थी, एक दिन प्रो. रैणा ने ही पूछा – “मनीषा से मिली हॊ?” जवाब में “न” सुनकर बोले – “तब तो बड़ी मुश्किल है ।” अबूझ शुचि उनका चेहरा ताकती रही। इस कठोर चेहरे पर ज्यादा कुछ उभरता भी नहीं कि वह पढ़ ले। शब्दों से ही सारे अर्थ निकालने पड़ते हैं। ध्वनि में भी एक सपाटपन । समझते रहो, किस आशय से क्या कहा गया !